ไปหาฟันเรื่องฟันคุดมาค่ะ เป็นฟันคุดด้านล่างซ้ายซี่ในสุด มันขึ้นออกมาให้บ้างเลยถาม บอกว่าไม่จำเป็นต้องถอนหรือผ่าออกค่ะ แค่แปรงฟันให้สะอาดก็พอเพราะมันอยู่ลึก แต่ในโซเชี่ยลก็บอกกันว่ามีฟันคุดแล้วให้รีบถอน เลยอยากรู้ว่าถ้าเราไม่ถอนจะไม่มีผลต่อในอนาคตใช่มั้ยคะ
สวัสดีค่ะ ฟันคุด คือฟันที่ไม่สามารถขึ้นได้ตามปกติในช่องปาก อาจจะโผล่ขึ้นมาได้เพียงบางส่วน หรือฝังอยู่ในกระดูกขากรรไกรทั้งซี่แนะนำการผ่าฟันคุดออก ยิ่งถ้ามีอาการปวด หรืออาหารไปติดบ่อยๆ เนื่องจากการผ่าฟันคุดจะช่วยป้องกันการอักเสบของเหงือกที่ปกคลุมฟัน ป้องกันฟันข้างเคียงผุ ป้องกันการละลายตัวของกระดูก องกันการเกิดถุงน้ำหรือเนื้องอก ฟันคุดที่ทิ้งไว้นานไปเนื้อเยื่อที่หุ้มรอบฟันคุด อาจจะขยายใหญ่ขึ้นกลายเป็นถุงน้ำ แล้วโตขึ้นไปเบียดฟันซี่ข้างเคียงก็ได้ เป็นต้นควรปรึกษาทันตแพทย์ที่รพ.หรือคลินิกใกล้บ้านเพื่อตรวจฟันอย่างละเอียดและวางแผนการรักษาอีกครั้ง แต่ถ้าแพทย์ยังไม่แนะนำให้ผ่าอาจด้วยตำแหน่งที่อยู่ลึกมากทำให้ถอนได้ยากหรืออาจเกิดผลข้างเคียงจากการผ่าตัด ก็สามารถดูแลทำความสะอาดช่องปาก แปรงฟันให้สะอาด ใช้ไหมขัดฟันเช้าเย็นค่ะ